கேள்வி: தாராபுரம் - வரலாறு பற்றி தகவல் சொல்.
பதில்: ஆடு கோட்பாட்டுச் சேரலாதன் கொங்கு நாடு ஆன்பொருநைக் கரையில் (ஆம்பிராவதி) உள்ள கொங்கு வஞ்சி என்ற நகரத்தை அரண்களால் வலிமிக்கதாக்கினான். அதன்கண் சேரர் குடியில் தோன்றிய அரசியற் செல்வருள் ஒருவரை நிறுவிச் சேரர் கொங்கில் நாடு காவல் புரியச் செய்தான், இடைக்காலச் சோழ வேந்தர் கொங்கு வஞ்சியைக் கைப்பற்றி அதற்கு இராசராசபுரம் என்று பெயரிட்டனர். இதனை அவர்களுடைய கல்வெட்டுகள், “நறையனூர் நாட்டுக் கொங்கு வஞ்சியான ராசராசுபுரம்" என்று குறிப்பதினால் அறிகின்றோம். பிற்காலத்தே இதன் ஒரு பகுதி “இராசாதிராசத் சதுர்வேதிமங்கல”மாகியது. இந்த இராசராசபுரம் தாராபுரம் என்று மருவியது. தாராபுரம் மற்றும் கோயம்புத்தூர் ஒரே நாளில் நகராட்சிகள் ஆகின. தாராபுரம் நகரம் முந்தைய கோயம்புத்தூர் மாவட்டம் (மதராசு மாகாணம்) ஒரு பகுதியாக இருந்தது.
கேள்வி: தாராபுரம் - தலைநகரம் பற்றி நீங்கள் என்ன அறிந்துள்ளீர்கள்?
பதில்: தாராபுரம் சேரர், மேலைக் கங்கர் மற்றும் பின்னர் கொங்குச்சோழர் கீழ் கொங்கு நாட்டின் தலைநகராக இருந்தது.
கேள்வி: தாராபுரம் - மக்கள் வகைப்பாடு பற்றி நீங்கள் என்ன அறிந்துள்ளீர்கள்?
பதில்: இந்திய மக்கள் தொகை கணக்கெடுப்பு, 2011, 30 நகராட்சி மன்ற உறுப்பினர்களையும், 15,842 குடும்பங்களையும் கொண்ட இந்நகரத்தின் மக்கள்தொகை 67,007 ஆகும். இந்நகரத்தின் எழுத்தறிவு 88.4% மற்றும் பாலின விகிதம் 1,045 ஆண்களுக்கு, பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5048 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 967 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 12,032 மற்றும் 56 ஆகவுள்ளனர். மக்கள்தொகையில் இந்து சமயம் 77.12%, இசுலாமியர்கள் 16.76%, கிறித்தவர்கள் 5.74% மற்றும் பிறர் 0.37% ஆகவுள்ளனர்.[https://www.censusindia.co.in/towns/dharapuram-population-tiruppur-tamil-nadu-804018 தாராபுரம் நகர மக்கள்தொகை பரம்பல்]
கேள்வி: தாராபுரம் - புகழ்பெற்றவர்கள் பற்றி தகவல் சொல்.
பதில்: * தாராபுரம் சுந்தரராஜன், இசைப் பேராசிரியர், பின்னணிப் பாடகர் * நாகேஷ் - திரைப்பட நகைச்சுவை நடிகர் * ஆர். சுந்தர்ராஜன் - திரைப்பட இயக்குநர் மற்றும் நடிகர் * ஹலிதா ஷமீம் - தமிழ்த் திரைப்பட இயக்குநர் * உ.தனியரசு - தமிழக அரசியல்வாதி *என். கயல்விழி செல்வராஜ், தாராபுரம் சட்டமன்ற உறுப்பினர் மற்றும் அமைச்சர்